Andraž Šporar

Andraž Šporar (s. 27. helmikuuta 1994 Ljubljana) on slovenialainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa Panathinaikosia ja on aiemmin pelannut kotimaansa lisäksi Sveitsissä, Saksassa, Slovakiassa, Portugalissa ja Englannissa.

Šporar oli kaudella 2015–2016 Slovenian liigan paras maalintekijä, vaikka hän siirtyi kesken kauden Sveitsiin, ja kaudella 2018–2019 Slovakian liigan paras maalintekijä. Hän on pelannut Slovenian A-maajoukkueessa marraskuusta 2016 alkaen 61 A-maaottelua ja tehnyt niissä 12 maalia. Hän pelasi EM-kilpailuissa 2024 avauskokoonpanossa joukkueensa kaikki neljä ottelua.

 Lähteet 

Luokka:Slovenialaiset jalkapalloilijat
Luokka:Vuonna 1994 syntyneet
Luokka:Elävät henkilöt